Ericu950/Stoicheia-meter-silver huggingface dataset:
„ λάβε πάντας τοὺς ἀρχηγοὺς τοῦ λαοῦ καὶ παραδειγμάτισον τῷ κυρίῳ ἀπέναντι τοῦ ἡλίου , καὶ ἀποστραφήσεται ὀργὴ κυρίου ἀπὸ Ἰσραήλ “  Num .
οὐ γὰρ μόνον τὰ κεκρυμμένα τῶν ἀδικημάτων ἐμφανῆ γενέσθαι βουλόμενος ταῖς ἡλιακαῖς περιέλαμψεν ἀκτῖσιν , ἀλλὰ καὶ διὰ συμβόλων ἥλιον τὸν πατέρα τῶν ὅλων ἐκάλεσεν , ᾧ πάντα πρ οὖπτα καὶ ὅσα ἐν μυχοῖς τῆς διανοίας ἀοράτως ἐπιτελεῖται ·
γενομένων δ ἐμφανῶν ἵλεώ φησιν ἔσεσθαι τὸν μόνον ἵλεω .
ὅτι , ἐὰν ὑπολαβοῦσα διάνοια λήσεσθαι τὸ θεῖον ἀδικοῦσα , ὡς μὴ πάντα καθορᾶν δυνάμενον , κρύφα καὶ ἐν μυχοῖς διαμαρτάνῃ καὶ μετὰ ταῦτα εἴ τ ἐξ αὑτῆς εἴ τε καὶ ὑφηγησαμένου τινὸς ἐννοήσῃ , ὅτι ἀμήχανον ἄδηλον εἶναί τι τῷ θεῷ , καὶ ἑαυτὴν καὶ τὰς ἑαυτῆς πράξεις ἁπάσας ἀναπτύξῃ καὶ εἰς μέσον προενεγκοῦσα καθάπερ εἰς ἡλιακὸν φῶς ἐπιδείξηται τῷ τῶν ὅλων ἐπισκόπῳ φήσασα μετανοεῖν ἐφ οἷς πρότερον ἀγνώμονι γνώμῃ χρωμένη κακῶς ἐδόξαζε  μηδὲν γὰρ ἄδηλον , γνώριμα δὲ καὶ δῆλα πάντα , οὐ τὰ πραχθέντα μόνον , ἀλλὰ καὶ τὰ ἐλπιζόμενα κατὰ πολλὴν περιουσίαν ὑπάρχειν αὐτῷ  , κεκάθαρται καὶ ὠφέληται καὶ τὸν ἐφεστῶτα κολαστὴν ἔλεγχον ἡμέρωκεν ὀργῇ δικαίᾳ χρώμενον , εἰ τὸ μετανοεῖν ἀδελφὸν νεώτερον ὂν τοῦ μη δ ὅλως ἁμαρτεῖν ἀποδέχεται 0 .
φαίνεται μέντοι καὶ ἑτέρωθι κατὰ σύμβολον ἐπὶ τοῦ αἰτίου τὸν ἥλιον παραλαμβάνων , ὡς ἐν τῷ γραφέντι νόμῳ περὶ τῶν ἐπ ἐνεχύροις δανειζόντων ·
„ ἐὰν ἐνεχύρασμα ἐνεχυράσῃς τὸ ἱμάτιον τοῦ πλησίον , πρὸ δυσμῶν ἡλίου ἀποδώσεις αὐτῷ ·
ἔστι γὰρ τοῦτο περιβόλαιον αὐτῷ μόνον , τοῦτο τὸ ἱμάτιον ἀσχημοσύνης αὐτοῦ 0 .
ἐὰν οὖν καταβοήσῃ πρὸς μέ , εἰσακούσομαι αὐτοῦ ·
ἐλεήμων γάρ εἰμι “  Exod .
ἆρ  οὐκ ἄξιον τοὺς οἰομένους τὴν τοσαύτην σπουδὴν εἶναι τῷ νομοθέτῃ περὶ ἀμπεχόνης , εἰ καὶ μὴ ὀνειδίζειν , ἀλλά τοί γε ὑπομιμνῄσκειν φάσκοντας 0 ·
τί λέγετε , ὦ γενναῖοι ;
ὁ τῶν ὅλων κτίστης καὶ ἡγεμὼν ἐλεήμονα ἑαυτὸν ἐφ  οὕτως εὐτελοῦς πράγματος , ἱματίου μὴ ἀποδοθέντος χρεώστῃ πρὸς δανειστοῦ , καλεῖ ;
τὸ μέγεθος καθάπαξ τῆς ἀρετῆς τοῦ πάντα μεγάλου θεοῦ μὴ συνεωρακότων τοιαῦτ ἐστὶν ὑπολαμβάνειν καὶ τὴν ἀνθρωπίνην μικρολογίαν τῇ ἀγενήτῳ καὶ ἀφθάρτῳ καὶ πλήρει μακαριότητος καὶ εὐδαιμονίας φύσει παρὰ θέμιν καὶ δίκην προσνεμόντων .
τί γὰρ ἄτοπον ποιοῦσιν οἱ τὰ ῥύσια κατέχοντες δανεισταὶ παρ αὑτοῖς , ἄχρις ἂν τὰ ἴδια ἀναπράξωνται ;
πένητες οἱ χρεῶσται , φήσει τις ἴσως , καὶ ἄξιον ἐλεεῖν αὐτούς 0 .
εἶτ οὐκ ἄμεινον ἦν γράψαι νόμον , δι οὗ τούτους ἐρανιοῦσι μᾶλλον ἢ χρεώστας ἀποφανοῦσιν ἢ ἐπ ἐνεχύροις τοῦ δανείζειν κωλύσουσιν 0 ;
ὁ δὲ ἐφεὶς οὐκ ἂν εἰκότως ἐπὶ τοῖς ἃ ἔλαβον πρὸ καιροῦ μὴ προιεμένοις δυσχεραίνοι ὡς ἀσεβοῦσι .
πενίας δ εἰς αὐτά τις ἐλθών , ὡς ἔπος εἰπεῖν , τὰ πέρατα καὶ ῥάκιον ἓν ἀμπεχόμενος δανειστὰς καινοὺς ἐπάγεται τὸν ἀπὸ τῶν ὁρώντων παρεὶς ἔλεον , ὃς τοῖς κεχρημένοις ταῖς τοιαύταις κακοπραγίαις κατ οἰκίαν καὶ παρ  ἱεροῖς καὶ ἐν ἀγορᾷ καὶ πανταχοῦ προκέχυται ;
νυνὶ δὲ καὶ ὃ μόνον εἶχε προκάλυμμα αἰδοῦς , ᾧ τὰ τῆς φύσεως ἀπόρρητα συνεσκίαζε , τοῦτο φέρων πρ οὔτεινε ·
ῥύσιον ὑπὲρ τίνος , εἰπέ μοι 0 ;
ἢ ὑπὲρ ἑτέρας ἀμείνονος ἐσθῆτος 0 1 ;
τροφῆς μὲν γὰρ ἀναγκαίας ἄπορος οὐδείς , ἄχρις ἂν πηγαὶ μὲν ἀναβλύζωσι , ποταμοὶ δὲ χείμαρροι πλημμυρῶσι , γῆ δὲ τοὺς ἐτησίους ἀναδιδῷ καρπούς 0 .
οὕτω δὲ ἢ βαθύπλουτός τις ἢ λίαν ὠμὸς ὁ δανειστής , ὡς ἢ τετράδραχμον , τάχα δὲ καὶ ἔλαττον ἐθέλειν τῳ συμβαλεῖν ἢ οὕτω πενιχρῷ δανείζειν ἀλλὰ μὴ χαρίζεσθαι ἢ ὃ μόνον ἦν ἱμάτιον ἐκείνῳ λαμβάνειν ἐνέχυρον , ὅπερ ἑτέρῳ ὀνόματι λωποδυτεῖν εἰκότως ἂν λέγοιτο 0 ;
καὶ γὰρ λωποδύταις ἔθος ἀπαμπίσχουσι τὰς μὲν ἐσθῆτας ἀφαιρεῖσθαι , γυμνοὺς δὲ τοὺς ἔχοντας ἀποφαίνειν 0 .
διὰ τί δὲ νυκτὸς μὲν καὶ τοῦ μὴ ἀνείμονά τινα κοιμηθῆναι πρ οὐνόησεν , ἡμέρας δὲ καὶ τοῦ μὴ ἐγρηγορότα γυμνὸν ἀσχημονεῖν οὐκέθ ὁμοίως ἐφρόντισεν ;
ἢ οὐ νυκτὶ μὲν καὶ σκότῳ κρύπτεται πάντα , ὡς ἧττον ἢ μη δ ὅλως αἰδεῖσθαι , ἡμέρᾳ δὲ καὶ φωτὶ ἀνακαλύπτεται , ὡς τότε μᾶλλον ἐρυθριᾶν ἀναγκάζεσθαι ;
διὰ τί δ  οὐ διδόναι τὸ ἱμάτιον , ἀλλ ἀποδιδόναι προσέταξεν ;
ἀπόδοσις γὰρ ἐπ  ἀλλοτρίοις γίνεται , τὰ δ ἐνέχυρα τῶν δεδανεικότων μᾶλλον ἢ τῶν δεδανεισμένων ἐστίν 0 .
ἐκεῖνο δὲ οὐκ ἐννοεῖς , ὅτι λαβόντι τῷ χρεώστῃ πρόσκοιτον τὸ ἱμάτιον οὐ προσέταξε μεθ ἡμέραν περιελεῖν ἀναστάντι καὶ κομίσαι τῷ δανειστῇ ;
καὶ μὴν τῷ γε τῆς ἑρμηνείας ἰδιοτρόπῳ καὶ ὁ βραδύτατος ἕτερόν τι τοῦ ῥητοῦ κατανοεῖν ἂν προαχθείη ·
μᾶλλον γὰρ ἀφορισμῷ ἢ παραινέσει ἔοικε τὸ διάταγμα .
παραινῶν μὲν γὰρ εἶπεν ἄν τις ·
τὸ ἐνεχυρασθὲν ἱμάτιον , ἐὰν τοῦτ ᾖ μόνον τῷ χρεώστῃ , πρὸ ἑσπέρας ἀπόδος , ἵν ἔχῃ νύκτωρ ἀμπέχεσθαι , ἀφοριζόμενος δὲ οὕτως , ὡς νῦν ἔχει 0 ·
„ ἔστι γὰρ τοῦτο περιβόλαιον αὐτῷ μόνον , τοῦτο τὸ ἱμάτιον ἀσχημοσύνης αὐτοῦ 0 ·
ἐν τίνι κοιμηθήσεται “  Exod .
ταῦτα μὲν δὴ καὶ τὰ τοιαῦτα πρὸς τοὺς τῆς ῥητῆς πραγματείας σοφιστὰς καὶ λίαν τὰς ὀφρῦς ἀνεσπακότας εἰρήσθω , λέγωμεν δὲ ἡμεῖς ἑπόμενοι τοῖς ἀλληγορίας νόμοις τὰ πρέποντα περὶ τούτων .
φαμὲν τοίνυν λόγου σύμβολον ἱμάτιον εἶναι .
τάς τε γὰρ ἀπὸ κρυμοῦ καὶ θάλπους εἰωθυίας τῷ σώματι κατασκήπτειν βλάβας ἐσθὴς ἀπωθεῖται καὶ ἐπισκιάζει τὰ τῆς φύσεως ἀπόρρητα καὶ ἔστιν ἁρμόττων σώματι κόσμος ἡ ἀμπεχόνη .
κατὰ τὸ παραπλήσιον μέντοι καὶ ἀνθρώπῳ λόγος δώρημα κάλλιστον ἐδόθη παρὰ θεοῦ , πρῶτον μὲν κατὰ τῶν νεωτεριζόντων εἰς αὐτὸν ὅπλον ἀμυντήριον  ὡς γὰρ τῶν ἄλλων ἕκαστον ζῴων ἡ φύσις οἰκείοις ἕρκεσιν ὠχύρωσε , δι ὧν τοὺς ἐπιχειροῦντας ἀδικεῖν ἀποκρούσεται , καὶ ἀνθρώπῳ μέγιστον ἔρυμα καὶ φρουρὰν ἀκαθαίρετον λόγον δέδωκεν , οὗ κραταιῶς οἷα πανοπλίας ἐνειλημμένος οἰκεῖον καὶ προσφυέστατον ἕξει δορυφόρον 0 ·
τούτῳ δὲ προαγωνιστῇ χρώμενος δυνήσεται τὰς ἀπὸ τῶν ἐχθρῶν ἐπιφερομένας ἀπωθεῖσθαι ζημίας  , δεύτερον δὲ καὶ αἰσχύνης καὶ ὀνειδῶν ἀναγκαιότατον περίβλημα  δεινὸς γὰρ συγκρύψαι καὶ συσκιάσαι τὰς ἁμαρτίας τῶν ἀνθρώπων λόγος  , τρίτον δὲ πρὸς ὅλου τοῦ βίου κόσμον 0 ·
ὁ γὰρ βελτιῶν ἕκαστον καὶ πάντα ἄγων ἐπὶ τὸ κρεῖττον οὗτός ἐστιν .
ἀλλὰ γάρ εἰσι λῶβαί τινες καὶ κῆρες ἀνθρώπων , οἳ καὶ τὸν λόγον ἐνεχυράζουσιν ἀφαιρούμενοι τοὺς ἔχοντας καί , συναυξῆσαι δέον , ὅλον ὑποτέμνονται , καθάπερ οἱ τὰ τῶν πολεμίων δῃοῦντες χωρία καὶ τόν τε σῖτον καὶ τὸν ἄλλον καρπὸν φθείρειν ἐπιχειροῦντες , ὃς ἀφεθεὶς μεγάλη τοῖς χρησαμένοις ἂν ὄνησις ἦν 0 .
πόλεμος οὖν ἐστιν ἐνίοις ἄσπονδος καὶ ἀκήρυκτος πρὸς τὴν λογικὴν φύσιν , οἵτινες τὰς βλάστας αὐτῆς ἀποκείρουσιν ἐν χρῷ καὶ τὰς πρώτας ἐπιφύσεις ἐκθλίβουσιν , ἄγονον καὶ στεῖραν , ὡς ἔπος εἰπεῖν , καλῶν ἐπιτηδευμάτων ἀπεργαζόμενοι .
ὁρμῶσαν γὰρ ἔστιν ὅτε πρὸς παιδείαν ἀκατασχέτῳ ῥύμῃ καὶ πληχθεῖσαν ἔρωτι τῶν φιλοσοφίας θεωρημάτων ὑπὸ βασκανίας καὶ φθόνου δείσαντες , μὴ μεγάλα πνεύσασα καὶ ἐπὶ μήκιστον ἀρθεῖσα τὰς γλισχρολογίας αὐτῶν καὶ πιθανὰς κατὰ τῆς ἀληθείας εὑρέσεις ἐπικλύσῃ χειμάρρου τρόπον , ἑτέρωσε ταῖς ἑαυτῶν κακοτεχνίαις τὴν φορὰν ἔτρεψαν , εἰς βαναύσους καὶ ἀνελευθέρους τέχνας μετοχετευσάμενοι ·
πολλάκις δὲ καὶ ἀμβλώσαντες καὶ ἐπιφράξαντες ἀργὸν τὸ μεγαλοφυὲς κατέλιπον , ὥσπερ βαθύγειον καὶ εὐδαίμονα γῆν ὀρφανῶν παίδων ἐπίτροποι κακοὶ χέρσον , καὶ οὐκ ᾐδέσθησαν οἱ πάντων ἀνηλεέστατοι τὸ μόνον ἱμάτιον ἀνθρώπου περισυλῶντες , λόγον 0 ·
„ ἔστι “ γάρ φησι „ τοῦτο περιβόλαιον αὐτῷ μόνον “  Exod .
τί πλὴν ὁ λόγος 0 ;
ὥσπερ γὰρ ἵππου τὸ χρεμετίζειν ἴδιον καὶ τὸ ὑλακτεῖν κυνὸς καὶ βοὸς τὸ μυκᾶσθαι καὶ τὸ ὠρύεσθαι λέοντος , οὕτω καὶ ἀνθρώπου τὸ λέγειν καὶ αὐτὸς ὁ λόγος 0 1 .
τοῦτον γὰρ ἔρυμα , περίβλημα , πανοπλίαν , τεῖχος τὸ ζῷον τὸ θεοφιλέστατον , ὁ ἄνθρωπος , ἐκ πάντων ἴδιον κεκάρπωται .
„ τοῦτο τὸ ἱμάτιον αὐτὸ μόνον ἀσχημοσύνης αὐτοῦ “  Exod 0 .
τίς ἄλλος γὰρ οὕτως τὰ ὀνείδη καὶ τὰ αἴσχη τοῦ βίου συσκιάζει καὶ συγκρύπτει , ὡς λόγος 0 ;
ἀμαθία μὲν γὰρ ἀλόγου φύσεως συγγενὲς αἶσχος , παιδεία δὲ ἀδελφὸν λόγου , κόσμος οἰκεῖος 0 1 .
„ ἐν τίνι οὖν κοιμηθήσεται “ , τουτ έστιν ἠρεμήσει καὶ διαναπαύσεται ἄνθρωπος , πλὴν ἐν λόγῳ ;
λόγος γὰρ τὸ βαρυποτμότατον ἡμῶν γένος ἐπικουφίζει .
ὥσπερ οὖν τοὺς λύπαις ἢ φόβοις ἤ τισιν ἄλλοις κακοῖς πιεσθέντας εὐμένεια καὶ συνήθεια καὶ δεξιότης φίλων πολλάκις ἐθεράπευσεν , οὕτως οὐ πολλάκις ἀλλ ἀεὶ τὸ βαρύτατον ἄχθος , ὅπερ ἐπιτιθέασιν ἡμῖν αἵ τε τοῦ συνδέτου σώματος ἀνάγκαι καὶ αἱ τῶν ἔξωθεν κατασκηπτόντων ἀπροόρατοι συντυχίαι , μόνος ὁ ἀλεξίκακος λόγος ἀπωθεῖται .
φίλος γὰρ καὶ γνώριμος καὶ συνήθης καὶ ἑταῖρος ἡμῖν ἐστιν , ἐνδεδεμένος , μᾶλλον δὲ ἡρμοσμένος καὶ ἡνωμένος κόλλῃ τινὶ φύσεως ἀλύτῳ καὶ ἀοράτῳ .
διὰ τοῦτο καὶ προλέγει τὰ συνοίσοντα καὶ συμβάντος τινὸς ἀβουλήτου πάρεστιν αὐτοκέλευστος βοηθήσων , οὐ τὴν ἑτέραν φέρων μόνον ὠφέλειαν , ἣν ὁ μὴ δρῶν σύμβουλος ἢ ὁ συναγωνιστὴς ἥσυχος , ἀλλ ἀμφοτέρας 0 .
οὐ γὰρ ἡμίεργον ἐπιτετήδευκε δύναμιν , ἀλλὰ πᾶσι τοῖς μέρεσιν ὁλόκληρον 0 ·
ὅς γε , κ ἂν σφαλῇ πείρας ἐν οἷς διανοεῖται ἢ ἔργῳ ἐπεξέρχεται ,  ἢ  ἐπὶ τὸ τρίτον ἀφικνεῖται βοήθημα , παρηγορίαν .
φάρμακον γὰρ ὡς τραυμάτων , καὶ ψυχῆς παθῶν ὁ λόγος ἐστὶ σωτήριον , ὃν " πρὸ δυσμῶν ἡλίου “ φησὶ δεῖν ὁ νομοθέτης ἀποδοῦναι  Exod 0 .
22 , 26  , τουτέστι πρὶν τὰς τοῦ μεγίστου καὶ ἐπιφανεστάτου θεοῦ καταδῦναι περιλαμπεστάτας αὐγάς , ἃς δι ἔλεον τοῦ γένους ἡμῶν εἰς νοῦν τὸν ἀνθρώπινον οὐρανόθεν ἀποστέλλει .
παραμένοντος γὰρ ἐν ψυχῇ τοῦ θεοειδεστάτου καὶ ἀσωμάτου φωτὸς ἀποδώσομεν τὸν ἐνεχυρασθέντα λόγον , ὡς ἱμάτιον , ἵν  ἐγγένηται τῷ λαβόντι τὸ ἴδιον ἀνθρώπου κτῆμα τήν τε αἰσχύνην τοῦ βίου περιστεῖλαι καὶ τῆς θείας ἀπόνασθαι δωρεᾶς καὶ μετ ἠρεμίας ἀναπαύσασθαι παρουσίᾳ τοιούτου συμβούλου καὶ προασπιστοῦ τάξιν ἣν ἐτάχθη μηδέποτε λείψοντος 0 .
ἕως οὖν ἔτι σοι τὸ ἱερὸν φέγγος ὁ θεὸς ἀκτινοβολεῖ , σπούδασον ἐν ἡμέρᾳ τὸ ῥύσιον ἀποδοῦναι τῷ κυρίῳ ·
δύντος γάρ , ὡς πᾶσα Αἴγυπτος  Exod 0 .
10 , 21  , ψηλαφητὸν ἕξεις σκότος τὸν αἰῶνα καὶ πληχθεὶς ἀορασίᾳ καὶ ἀγνοίᾳ , ὧν ἐδόκεις ἐπικρατεῖν πάντων ἀφαιρεθήσῃ , πρὸς τοῦ βλέποντος Ἰσραήλ , ὃν ἐρρυσίαζες ἀδούλωτον ὄντα φύσει , δουλούμενος ἀνάγκῃ .
τοῦτον δὴ τὸν δόλιχον ἀπεμηκύναμεν οὐκ ἄλλου του χάριν ἢ τοῦ διδάξαι , ὅτι ἡ ἀσκητικὴ διάνοια κινήσεσιν ἀνωμάλοις πρός τε εὐφορίαν καὶ τ οὐναντίον χρωμένη καὶ τρόπον τινὰ ἀνιοῦσα καὶ κατιοῦσα συνεχῶς , ὅταν μὲν εὐφορῇ καὶ πρὸς τὸ ὕψος αἴρηται , ταῖς ἀρχετύποις καὶ ἀσωμάτοις ἀκτῖσι τῆς λογικῆς πηγῆς τοῦ τελεσφόρου θεοῦ περιλάμπεται , ὅταν δὲ καταβαίνῃ καὶ ἀφορῇ , ταῖς ἐκείνων εἰκόσιν , ἀθανάτοις λόγοις , οὓς καλεῖν ἔθος ἀγγέλους 0 .
διὸ καὶ νῦν φησιν ·
„ ἀπήντησε τόπῳ ·
ἔδυ γὰρ ὁ ἥλιος “  Gen .
ὅταν γὰρ τὴν ψυχὴν ἀπολίπωσιν αἱ τοῦ θεοῦ αὐγαί , δι  ὧν σαφέσταται αἱ τῶν πραγμάτων γίνονται καταλήψεις , ἀνατέλλει τὸ δεύτερον καὶ ἀσθενέστερον λόγων , οὐκέτι πραγμάτων , φέγγος , καθάπερ καὶ ἐν τῷδε τῷ κόσμῳ 0 ·
σελήνη γὰρ τὰ δευτερεῖα ἡλίου φερομένη καταδύντος ἐκείνου φῶς ἀμυδρότερον ἐπὶ τὴν γῆν ἀποστέλλει .
καὶ τὸ ὑπαντᾶν μέντοι τόπῳ ἢ λόγῳ τοῖς μὴ δυναμένοις τὸν πρὸ τόπου καὶ λόγου θεὸν ἰδεῖν αὐταρκεστάτη δωρεά , διότι τὴν ψυχὴν ἀφώτιστον εἰσάπαν οὐκ ἔσχον , ἀλλ ἐπειδὴ τὸ ἄκρατον ἐκεῖνο φέγγος ἀπ  αὐτῶν ἔδυ , τὸ κεκραμένον ἐκαρπώσαντο 0 .
„ τοῖς γὰρ υἱοῖς Ἰσραὴλ φῶς ἦν ἐν πᾶσιν οἷς κατεγίνοντο “ , φησὶν ἐν Ἐξαγωγῇ  10 , 23  , ὡς νύκτα καὶ σκότος ἀεὶ πεφυγαδεῦσθαι , μεθ ὧν οἱ τὰ ψυχῆς ὄμματα πρὸ τῶν σώματος πεπηρωμένοι ζῶσιν , ἀρετῆς αὐγὰς οὐκ εἰδότες .
ἔνιοι δὲ ἥλιον μὲν ὑποτοπήσαντες εἰρῆσθαι νυνὶ συμβολικῶς αἴσθησίν τε καὶ νοῦν , τὰ νενομισμένα καθ ἡμᾶς αὐτοὺς εἶναι κριτήρια , τόπον δὲ τὸν θεῖον λόγον , οὕτως ἐξεδέξαντο 0 ·
ἀπήντησεν ὁ ἀσκητὴς λόγῳ θείῳ δύντος τοῦ θνητοῦ καὶ ἀνθρωπίνου φέγγους .
ἄχρι μὲν γὰρ ὁ νοῦς τὰ νοητὰ καὶ τὰ αἰσθητὰ αἴσθησις οἴεται παγίως καταλαμβάνειν καὶ ἄνω περιπολεῖν , μακρὰν ὁ θεῖος λόγος ἀφέστηκεν ·
ἐπειδὰν δ  ἑκάτερον ἀσθένειαν ὁμολογήσῃ τὴν ἑαυτοῦ καὶ τρόπον τινὰ καταδύσει χρησάμενον ἀποκρυφθῇ , προϋπαντᾷ δεξιούμενος εὐθὺς ὁ ἔφεδρος ἀσκητικῆς ψυχῆς ὀρθὸς λόγος ἑαυτὴν μὲν ἀπογινωσκούσης , τὸν δὲ ἐπιφοιτῶντα ἔξωθεν ἀφανῶς ἀναμενούσης 0 .
φησὶ τοίνυν ἑξῆς ὅτι „ ἔλαβεν ἀπὸ τῶν λίθων τοῦ τόπου καὶ ἔθηκε πρὸς κεφαλῆς αὐτοῦ , καὶ ἐκοιμήθη ἐν τῷ τόπῳ ἐκείνῳ “  Gen .
θαυμάσαι ἄν τις οὐ μόνον τὴν ἐν ὑπονοίαις πραγματείαν καὶ φυσιολογίαν αὐτοῦ , ἀλλὰ καὶ τὴν ῥητὴν πρὸς πόνου καὶ καρτερίας μελέτην ὑφήγησιν .
οὐ γὰρ ἀξιοῖ τὸν ἀρετῆς ἐπιμελούμενον ἁβροδιαίτῳ βίῳ χρῆσθαι καὶ τρυφᾶν ζηλοῦντα τὰς τῶν λεγομένων μὲν εὐδαιμόνων πρὸς ἀλήθειαν δὲ κακοδαιμονίας γεμόντων σπουδάς τε καὶ φιλοτιμίας , οἷς πᾶς ὁ βίος ὕπνος καὶ ἐνύπνιόν ἐστι κατὰ τὸν ἱερώτατον νομοθέτην .
οὗτοι μεθ ἡμέραν , ὅταν τὰ ἐν δικαστηρίοις καὶ βουλευτηρίοις καὶ θεάτροις καὶ πανταχοῦ πρὸς τοὺς ἄλλους ἀδικήματα διεξέλθωσιν , οἴκαδε ἀφικνοῦνται τὸν ἑαυτῶν οἶκον , οἱ δυστυχεῖς , καταστρέψοντες , οὐ τὸν τῶν οἰκοδομημάτων , ἀλλὰ τὸν συμφυᾶ τῆς ψυχῆς οἶκον , τὸ σῶμα , τροφὰς ἀμέτρους καὶ ἐπαλλήλους εἰσφέροντες καὶ πολὺν ἄκρατον ἄρδοντες , ἕως ἂν βύθιος μὲν ὁ λογισμὸς οἴχηται , τὰ δ ὑπὸ γαστέρα πλησμονῆς ἔκγονα πάθη διαναστάντα , λύττῃ χρώμενα ἀκαθέκτῳ , προσπεσόντα καὶ ἐμπλακέντα τοῖς ἐπιτυχοῦσι , τὸν πολὺν οἶστρον ἀπερυγόντα λωφήσῃ .
νύκτωρ δέ , ὁπότε καιρὸς εἴη πρὸς κοῖτον τραπέσθαι , πολυτελεῖς κλίνας καὶ εὐανθεστάτας στρωμνὰς εὐτρεπισάμενοι μαλακῶς σφόδρα κατακλίνονται , τὴν γυναικῶν ἐκμιμούμενοι τρυφήν , αἷς ἡ φύσις ἐπέτρεψεν ἀνειμένῃ χρῆσθαι διαίτῃ , παρὸ καὶ τὸ σῶμα τοῦ μαλθακωτέρου κόμματος ὁ τεχνίτης καὶ ποιητὴς αὐταῖς εἰργάζετο .
τοιοῦτος οὐδεὶς γνώριμος τοῦ ἱεροῦ λόγου , ἀλλ οἱ πρὸς ἀλήθειαν ἄνδρες , σωφροσύνης καὶ κοσμιότητος καὶ αἰδοῦς ἐρασταί , ἐγκράτειαν , ὀλιγοδεΐαν , καρτερίαν ὥσπερ κρηπῖδάς τινας ὅλου τοῦ βίου καταβεβλημένοι , ψυχῆς ἀσφαλεῖς ὑποδρόμους , οἷς ἀκινδύνως καὶ βεβαίως ἐνορμιεῖται , χρημάτων καὶ ἡδονῆς καὶ δόξης κρείττους , σιτίων καὶ ποτῶν καὶ αὐτὸ μόνον τῶν ἀναγκαίων , ἐφ ὅσον μὴ νεωτερίζειν ἄρχεται λιμός , ὑπερόπται , πεῖναν δέχεσθαι καὶ δίψαν θάλπος τε καὶ κρύος καὶ ὅσα ἄλλα δυσκαρτέρητα ὑπὲρ ἀρετῆς κτήσεως ἑτοιμότατοι , ζηλωταὶ τῶν εὐποριστοτάτων , ὡς μη δ ἐπ  εὐτελεῖ χλαίνῃ ποτὲ δυσωπηθῆναι , τ οὐναντίον δὲ τὰς πολυτελεῖς ὄνειδος καὶ μεγάλην τοῦ βίου ζημίαν νομίσαι 0 .
τούτοις πολυτελὴς μέν ἐστι κλίνη μαλακὸν ἔδαφος , στρωμνὴ δὲ θάμνοι , πόαι , βοτάναι , φύλλων πολλὴ χύσις , τὰ δὲ πρὸς κεφαλῆς λίθοι τινὲς ἢ βραχεῖς γεώλοφοι τοῦ ἰσοπέδου μικρὸν ἀνέχοντες 0 1 .
τὸν βίον τοῦτον οἱ μὲν τρυφῶντες σκληροδίαιτον καλοῦσιν , οἱ δὲ πρὸς κ αλοκἀγαθίαν ζῶντες ἥδιστον ὀνομάζουσιν ·
ἀνδράσι γὰρ οὐ λεγομένοις ἀλλ οὖσιν ὄντως ἐφαρμόζει .
οὐχ ὁρᾷς , ὅτι καὶ νῦν βασιλικαῖς ὕλαις καὶ παρασκευαῖς περιουσιάζοντα τὸν ἀθλητὴν τῶν καλῶν ἐπιτηδευμάτων εἰσάγει χαμευνοῦντα καὶ λίθῳ προσκεφαλαίῳ χρώμενον καὶ μικρὸν ὕστερον ἐν ταῖς εὐχαῖς ἄρτον καὶ ἱμάτιον , τὸν φύσεως πλοῦτον , αἰτούμενον  Gen .
28 , 20  , ἐπειδὴ τὸν ἐν ταῖς κεναῖς δόξαις ἐχλεύαζεν ἀεὶ καὶ τοὺς θαυμαστικῶς ἔχοντας αὐτοῦ κατεκερτόμει ;
οὗτός ἐστι παράδειγμα ἀρχέτυπον ἀσκητικῆς ψυχῆς , ἐκτεθηλυσμένῳ καὶ ἀνδρογύνῳ παντὶ πολέμιος .
ὁ μὲν οὖν τοῦ φιλοπόνου καὶ φιλαρέτου πρόχειρος ἔπαινος εἴρηται , τὸ δὲ κατὰ σύμβολον μηνυόμενον ἐρευνητέον .
εἰδέναι δὲ νῦν προσήκει , ὅτι ὁ θεῖος τόπος καὶ ἡ ἱερὰ χώρα πλήρης ἀσωμάτων ἐστὶ λόγων ·
ψυχαὶ δ εἰσὶν ἀθάνατοι οἱ λόγοι οὗτοι .
τούτων δὴ τῶν λόγων ἕνα λαβών , ἀριστίνδην ἐπιλεγόμενος τὸν ἀνωτάτω καὶ ὡσανεὶ σώματος ἡνωμένου κεφαλὴν πλησίον ἱδρύεται διανοίας τῆς ἑαυτοῦ  Gen .
καὶ γὰρ αὕτη τρόπον τινὰ τῆς ψυχῆς ἐστι κεφαλή .
ποιεῖ δὲ τοῦτο πρόφασιν μὲν ὡς κοιμησόμενος , τὸ δ ἀληθὲς ὡς ἀναπαυσόμενος ἐπὶ λόγῳ θείῳ καὶ σύμπαντα ἑαυτοῦ τὸν βίον κουφότατον ἄχθος ἐπαναθήσων ἐκείνῳ 0 .
ὁ δὲ ἄσμενος ἐπακούει καὶ δέχεται τὸν ἀθλητὴν ὡς φοιτητὴν ἐσόμενον τὸ πρῶτον , εἶθ ὅταν αὐτοῦ τὴν ἐπιτηδειότητα τῆς φύσεως ἀποδέξηται , χειροδοτεῖ τρόπον ἀλείπτου καὶ πρὸς τὰ γυμνάσια καλεῖ , καὶ διερειδόμενος παλαίειν ἀναγκάζει , μέχρις ἂν ἀνανταγώνιστον αὐτῷ ῥώμην ἐγκατασκευάσῃ , τὰ ὦτα θείαις ἐπιπνοίαις μεταβαλὼν εἰς ὄμματα καὶ καλέσας αὐτὸν μεταχαραχθέντα καινὸν τύπον Ἰσραήλ , ὁρῶντα .
τότε καὶ τὸν νικητήριον ἐπιτίθησιν αὐτῷ στέφανον .
ὁ δὲ στέφανος ἔκτοπον ἔχει καὶ ξένον καὶ ἴσως οὐκ εὔφημον ὄνομα ·
καλεῖται γὰρ ὑπὸ τοῦ ἀγωνοθέτου νάρκα .
λέγεται γὰρ ὅτι " ἐνάρκησε τὸ πλάτος “  Gen .
32 , 25  , βραβείων καὶ κηρυγμάτων καὶ τῶν ἐν τιμαῖς ἁπάντων θαυμασιώτατον ἀριστεῖον 0 ·
εἰ γὰρ ἡ δυνάμεως ἀκαθαιρέτου ψυχὴ μεταλαβοῦσα καὶ τελειωθεῖσα ἐν ἄθλοις ἀρετῶν καὶ ἐπὶ τὸν ὅρον αὐτὸν ἀφικομένη τοῦ καλοῦ μὴ πρὸς ὕψος ὑπὸ μεγαλαυχίας ἀρθείη μηδ  ἀκροβατοῦσα ἐπικομπάζοι , ὡς ἀρτίοις ποσὶ μακρὰ βαίνειν δυναμένη , ναρκήσειε δὲ καὶ σταλείη τὸ εὐρυνθὲν οἰήσει πλάτος , εἶθ ἑκουσίως ὑποσκελίσασα ἑαυτὴν χωλεύοι , τῶν ἀσωμάτων ὅπως ὑστερίζοι φύσεων , ἡττᾶσθαι δοκοῦσα νικηφορήσει .
τὸ γὰρ πρεσβείων ἐξίστασθαι γνώμῃ μᾶλλον ἢἀνάγκῃ τοῖς ἀμείνοσιν λυσιτελέστατον νενόμισται , ἐπεὶ καὶ τὰ δευτερεῖα τῶν ἐν τῷδε τῷ ἀγῶνι τιθεμένων ἄθλων τὰ πρῶτα τῶν ἐν ἑτέροις ἀξιώματος μεγέθει πλεῖστον ὅσον ὑπερβάλλει 0 .
τὸ μὲν δὴ προοίμιον τῆς θεοπέμπτου φαντασίας ὧδ ἔχει , τρέπεσθαι δ ἐπ  αὐτὴν καιρὸς ἤδη καὶ τῶν ἐμφερομένων ἀκριβοῦν ἕκαστον .
„ ἐνυπνιάσθη “ φησί „ καὶ ἰδοὺ κλῖμαξ ἐστηριγμένη ἐν τῇ γῇ , ἧς ἡ κεφαλὴ ἀφικνεῖτο εἰς τὸν οὐρανόν , καὶ οἱ ἄγγελοι τοῦ θεοῦ ἀνέβαινον καὶ κατέβαινον ἐπ αὐτῆς ·
ὁ δὲ κύριος ἐπεστήρικτο ἐπ αὐτῆς “  Gen .
κλῖμαξ τοίνυν ἐν μὲν τῷ κόσμῳ συμβολικῶς λέγεται ὁ ἀήρ , οὗ βάσις μέν ἐστι γῆ , κορυφὴ δ οὐρανός ·
ἀπὸ γὰρ τῆς σεληνιακῆς σφαίρας , ἣν ἐσχάτην μὲν τῶν κατ οὐρανὸν κύκλων , πρώτην δὲ τῶν πρὸς ἡμᾶς ἀναγράφουσιν οἱ φροντισταὶ τῶν μετεώρων , ἄχρι γῆς ἐσχάτης ὁ ἀὴρ πάντῃ ταθεὶς ἔφθακεν 0 .
οὗτος δ ἐστὶ ψυχῶν ἀσωμάτων οἶκος , ἐπειδὴ πάντα τῷ ποιητῇ τὰ τοῦ κόσμου μέρη καλὸν ἔδοξεν εἶναι ζῴων ἀναπληρῶσαι .
διὰ τοῦτο γῇ μὲν τὰ χερσαῖα ἐγκατεσκεύαζε , θαλάτταις δὲ καὶ ποταμοῖς τὰ ἔνυδρα , οὐρανῷ δὲ τοὺς ἀστέρας  καὶ γὰρ ἕκαστος τούτων οὐ μόνον ζῷον , ἀλλὰ καὶ νοῦς ὅλος δι ὅλων ὁ καθαρώτατος εἶναι λέγεται  0 1 2 ·
ὥστε καὶ ἐν τῷ λοιπῷ τμήματι τοῦ παντός , ἀέρι , ζῷα γέγονεν .
εἰ δὲ μὴ αἰσθήσει καταληπτά , τί τοῦτο 0 ;
καὶ ψυχὴ γὰρ ἀόρατον 0 .
καὶ μὴν εἰκός γε ἀέρα γῆς μᾶλλον καὶ ὕδατος ζῳοτροφεῖν , διότι καὶ τὰ ἐν ἐκείνοις οὗτος ἐψύχωσεν 0 1 ·
ἐποίει γὰρ αὐτὸν ὁ τεχνίτης ἀκινήτων μὲν σωμάτων ἕξιν , κινουμένων δὲ ἀφαντάστως φύσιν , ἤδη δὲ ὁρμῇ καὶ φαντασίᾳ χρῆσθαι δυναμένων ψυχήν .
οὐκ ἄτοπον οὖν , δι οὗ τὰ ἄλλα ἐψυχώθη , ψυχῶν ἀμοιρεῖν 0 ;
διὸ μηδεὶς τὴν ἀρίστην φύσιν ζῴων τοῦ ἀρίστου τῶν περιγείων , ἀέρος , ἀφαιρείσθω ·
οὐ γὰρ μόνος ἐκ πάντων ἔρημος οὗτος , ἀλλ  οἷα πόλις εὐανδρεῖ πολίτας ἀφθάρτους καὶ ἀθανάτους ψυχὰς ἔχων ἰσαρίθμους ἄστροις 0 1 .
τούτων τῶν ψυχῶν αἱ μὲν κατίασιν ἐνδεθησόμεναι σώμασι θνητοῖς , ὅσαι προσγειότατοι καὶ φιλοσώματοι , αἱ δ ἀνέρχονται , διακριθεῖσαι πάλιν κατὰ τοὺς ὑπὸ φύσεως ὁρισθέντας ἀριθμοὺς καὶ χρόνους 0 .
τούτων αἱ μὲν τὰ σύντροφα καὶ συνήθη τοῦ θνητοῦ βίου ποθοῦσαι παλινδρομοῦσιν αὖθις , αἱ δὲ πολλὴν φλυαρίαν αὐτοῦ καταγνοῦσαι δεσμωτήριον μὲν καὶ τύμβον ἐκάλεσαν τὸ σῶμα , φυγοῦσαι δ  ὥσπερ ἐξ εἱρκτῆς ἢ μνήματος ἄνω κούφοις πτεροῖς πρὸς αἰθέρα ἐξαρθεῖσαι μετεωροπολοῦσι τὸν αἰῶνα .
ἄλλαι δ εἰσὶ καθαρώταται καὶ ἄρισται , μειζόνων φρονημάτων καὶ θειοτέρων ἐπιλαχοῦσαι , μηδενὸς μὲν τῶν περιγείων ποτὲ ὀρεχθεῖσαι τὸ παράπαν , ὕπαρχοι δὲ τοῦ πανηγεμόνος , ὥσπερ μεγάλου βασιλέως ἀκοαὶ καὶ ὄψεις , ἐφορῶσαι πάντα καὶ ἀκούουσαι 0 .
ταύτας δαίμονας μὲν οἱ ἄλλοι φιλόσοφοι , ὁ δὲ ἱερὸς λόγος ἀγγέλους εἴωθε καλεῖν προσφυεστέρῳ χρώμενος ὀνόματι 0 ·
καὶ γὰρ τὰς τοῦ πατρὸς ἐπικελεύσεις τοῖς ἐγγόνοις καὶ τὰς τῶν ἐγγόνων χρείας τῷ πατρὶ διαγγέλλουσι .
παρὸ καὶ ἀνερχομένους αὐτοὺς καὶ κατιόντας εἰσήγαγεν , οὐκ ἐπειδὴ τῶν μηνυσόντων ὁ πάντῃ ἐφθακὼς θεὸς δεῖται , ἀλλ  ὅτι τοῖς ἐπικήροις ἡμῖν συνέφερε μεσίταις καὶ διαιτηταῖς λόγοις χρῆσθαι διὰ τὸ τεθηπέναι καὶ πεφρικέναι τὸν παμπρύτανιν καὶ τὸ μέγιστον ἀρχῆς αὐτοῦ κράτος .
οὗ λαβόντες ἔννοιαν ἐδεήθημέν ποτέ τινος τῶν μεσιτῶν λέγοντες ·
οὐ γὰρ ὅτι κολάσεις , ἀλλ  οὐ δ ὑπερβαλλούσας καὶ ἀκράτους εὐεργεσίας χωρῆσαι δυνάμεθα , ἃς ἂν αὐτὸς προτείνῃ δι ἑαυτοῦ μὴ χρώμενος ὑπηρέταις ἄλλοις 0 .
παγκάλως δὲ ἐστηριγμένον ἐν τῇ γῇ διὰ συμβόλου κλίμακος φαντασιοῦται τὸν ἀέρα ·
τὰς γὰρ ἀναδιδομένας ἐκ γῆς ἀναθυμιάσεις λεπτυνομένας ἐξαεροῦσθαι συμβέβηκεν , ὥστε βάσιν μὲν καὶ ῥίζαν ἀέρος εἶναι γῆν , κεφαλὴν δὲ οὐρανόν .
λέγεται γοῦν , ὅτι σελήνη πίλημα μὲν ἄκρατον αἰθέρος οὔκ ἐστιν , ὡς ἕκαστος τῶν ἄλλων ἀστέρων , κρᾶμα δὲ ἔκ τε αἰθερώδους οὐσίας καὶ ἀερώδους 0 1 ·
καὶ τό γε ἐμφαινόμενον αὐτῇ μέλαν , ὃ καλοῦσί τινες πρόσωπον , οὐδὲν ἄλλο εἶναι ἢ τὸν ἀναμεμιγμένον ἀέρα , ὃς κατὰ φύσιν μέλας ὢν ἄχρις οὐρανοῦ τείνεται 0 .
ἡ μὲν οὖν ἐν κόσμῳ λεγομένη συμβολικῶς κλῖμαξ τοιαύτη ἐστί , τὴν δ ἐν ἀνθρώποις σκοποῦντες εὑρήσομεν τὴν ψυχήν , ἧς βάσις μὲν τὸ ὡσανεὶ γεῶδές ἐστιν , αἴσθησις , κεφαλὴ δ ὡς ἂν τὸ οὐράνιον , ὁ καθαρώτατος νοῦς 0 1 2 .
ἄνω δὲ καὶ κάτω διὰ πάσης αὐτῆς οἱ τοῦ θεοῦ λόγοι χωροῦσιν ἀδιαστάτως , ὁπότε μὲν ἀνέρχοιντο , συνανασπῶντες αὐτὴν καὶ τοῦ θνητοῦ διαζευγνύντες καὶ τὴν θέαν ὧν ἄξιον ὁρᾶν μόνων ἐπιδεικνύμενοι , ὁπότε δὲ κατέρχοιντο , οὐ καταβάλλοντες  οὔ τε γὰρ θεὸς οὔ τε λόγος θεῖος ζημίας αἴτιος  , ἀλλὰ συγκαταβαίνοντες διὰ φιλανθρωπίαν καὶ ἔλεον τοῦ γένους ἡμῶν , ἐπικουρίας ἕνεκα καὶ συμμαχίας , ἵνα καὶ τὴν ἔτι ὥσπερ ἐν ποταμῷ , τῷ σώματι , φορουμένην ψυχὴν σωτήριον πνέοντες ἀναζωῶσι 0 .
ταῖς μὲν δὴ τῶν ἄκρως κεκαθαρμένων διανοίαις ἀψοφητὶ μόνος ἀοράτως ὁ τῶν ὅλων ἡγεμὼν ἐμπεριπατεῖ  καὶ γάρ ἐστι χρησθὲν τῷ σοφῷ θεοπρόπιον , ἐν ᾧ λέγεται · "
περιπατήσω ἐν ὑμῖν , καὶ ἔσομαι ὑμῶν θεός “  Lev .
26 , 12   , ταῖς δὲ τῶν ἔτι ἀπολουομένων , μήπω δὲ κατὰ τὸ παντελὲς ἐκνιψαμένων τὴν ῥυπῶσαν καὶ κεκηλιδωμένην ἐν σώμασι βαρέσι ζωὴν ἄγγελοι , λόγοι θεῖοι , φαιδρύνοντες αὐτὰς τοῖς κ αλοκἀγαθίας δόγμασιν 0 .
ὅσα δὲ ἐξοικίζεται κακῶν οἰκητόρων στίφη , ἵνα εἷς ὁ ἀγαθὸς εἰσοικίσηται , δῆλόν ἐστι .
σπούδαζε οὖν , ὦ ψυχή , θεοῦ οἶκος γενέσθαι , ἱερὸν ἅγιον , ἐνδιαίτημα κάλλιστον ·
ἴσως γάρ , ἴσως ὃν ὁ κόσμος ἅπας , καὶ σὺ οἰκοδεσπότην σχήσεις ἐπιμελούμενον τῆς ἰδίας οἰκίας , ὡς εὐερκεστάτη καὶ ἀπήμων εἰσαεὶ διαφυλάττοιτο 0 .
ἴσως δὲ καὶ τὸν ἑαυτοῦ βίον ὁ ἀσκητὴς φαντασιοῦται κλίμακι ἐοικότα ·
φύσει γὰρ ἀνώμαλον πρᾶγμα ἄσκησις , τοτὲ μὲν προϊοῦσα εἰς ὕψος , τοτὲ δ ὑποστρέφουσα πρὸς τ οὐναντίον , καὶ τοτὲ μὲν καθάπερ ναῦς εὐπλοίᾳ τῇ τοῦ βίου , τοτὲ δὲ δυσπλοίᾳ χρωμένη 0 1 .
ἑτερήμερος γάρ , ὡς ἔφη τις , τῶν ἀσκητῶν ὁ βίος , ἄλλοτε μὲν ζῶν καὶ ἐγρηγορώς , ἄλλοτε δὲ τεθνεὼς ἢ κοιμώμενος 0 .
καὶ τάχα οὐκ ἀπὸ σκοποῦ τοῦτο λέγεται ·
σοφοὶ μὲν γὰρ τὸν ὀλύμπιον καὶ οὐράνιον χῶρον ἔλαχον οἰκεῖν , ἄνω φοιτᾶν ἀεὶ μεμαθηκότες , κακοὶ δὲ τοὺς ἐν Ἅιδου μυχούς , ἐξ ἀρχῆς ἄχρι τέλους ἀποθνῄσκειν ἐπιτετηδευκότες καὶ εἰς γῆρας ἐκ σπαργάνων φθορᾶς ἐθάδες ὄντες 0 .
οἱ δ ἀσκηταὶ  μεθόριοι γὰρ τῶν ἄκρων εἰσὶν  ἄνω καὶ κάτω πολλάκις ὡς ἐπὶ κλίμακος βαδίζουσιν , ἢ ὑπὸ τῆς κρείττονος μοίρας ἀνελκόμενοι ἢ ὑπὸ τῆς χείρονος ἀντισπώμενοι , μέχρις ἂν ὁ τῆς ἁμίλλης καὶ διαμάχης ταύτης βραβευτὴς θεὸς ἀναδῷ τὰ βραβεῖα τάξει τῇ βελτίονι , τὴν ἐναντίαν εἰσάπαν καθελών .
ἐμφαίνεται δ ἔτι καὶ τοιοῦτον εἴδωλον , ὅπερ οὐκ ἄξιον ἡσυχασθῆναι 0 .
τὰ ἀνθρώπων πράγματα κλίμακι πέφυκεν ἐξομοιοῦσθαι διὰ τὴν ἀνώμαλον αὐτῶν φοράν .
ἡ μία γάρ , ὡς ἔφη τις , ἡμέρα τὸν μὲν καθεῖλεν ὑψόθεν , τὸν δὲ ἦρεν ἄνω , μηδενὸς ἐν ὁμοίῳ πεφυκότος μένειν τῶν παρ ἡμῖν , ἀλλὰ παντοίας μεταβαλλόντων τροπάς .
ἢ οὐκ ἄρχοντες μὲν ἐξ ἰδιωτῶν , ἰδιῶται δ ἐξ ἀρχόντων , πένητες δ ἐκ πλουσίων καὶ ἐκ πενήτων πολυχρήματοι καὶ ἔνδοξοι μὲν ἐξ ἠμελημένων , ἐπιφανέστατοι δὲ ἐξ ἀδόξων ἀεὶ γίνονται καὶ ἰσχυροὶ μὲν ἐξ ἀσθενῶν , ἐκ δὲ ἀδυνάτων δυνατοὶ καὶ συνετοὶ μὲν ἐξ ἀφραινόντων , εὐλογιστότατοι δὲ ἐκ παραπαιόντων 0 1 2 ·
καὶ ὁδός τις ἥδ  ἐστὶν ἄνω καὶ κάτω τῶν ἀνθρωπείων πραγμάτων , ἀστάτοις καὶ ἀνιδρύτοις χρωμένη συντυχίαις , ὧν τὸ ἀνώμαλον οὐκ ἀδήλοις ἀλλὰ σαφέσι τεκμηρίοις ὁ ἀψευδέστατος ἐλέγχει χρόνος .
ἐμήνυε δὲ τὸ ὄναρ ἐστηριγμένον ἐπὶ τῆς κλίμακος τὸν ἀρχάγγελον , κύριον ·
ὑπεράνω γὰρ ὡς ἅρματος ἡνίοχον ἢ ὡς νεὼς κυβερνήτην ὑποληπτέον ἵστασθαι τὸ ὂν ἐπὶ σωμάτων , ἐπὶ ψυχῶν , ἐπὶ πραγμάτων , ἐπὶ λόγων , ἐπὶ ἀγγέλων , ἐπὶ γῆς , ἐπ ἀέρος , ἐπ οὐρανοῦ , ἐπ  αἰσθητῶν δυνάμεων , ἐπ ἀοράτων φύσεων , ὅσαπερ θεατὰ καὶ ἀθέατα 0 1 2 ·
τὸν γὰρ κόσμον ἅπαντα ἐξάψας ἑαυτοῦ καὶ ἀναρτήσας τὴν τοσαύτην ἡνιοχεῖ φύσιν .
μηδεὶς δ ἀκούων , ὅτι ἐπεστήρικτο , νομισάτω τι συνεργεῖν θεῷ πρὸς τὸ παγίως στῆναι , ἀλλ ἐκεῖνο λογισάσθω , ὅτι τὸ δηλούμενον ἴσον ἐστὶ τῷ στήριγμα καὶ ἔρεισμα καὶ ὀχυρότης καὶ βεβαιότης ἁπάντων ἐστὶν ὁ ἀσφαλὴς θεός , ἐνσφραγιζόμενος οἷς ἂν ἐθέλῃ τὸ ἀσάλευτον ·
ἐπερείδοντος γὰρ καὶ συστηρίζοντος αὐτοῦ μένει τὰ συσταθέντα ἀνώλεθρα κραταιῶς .
ὁ τοίνυν ἐπιβεβηκὼς τῇ οὐρανοῦ κλίμακι λέγει τῷ φαντασιουμένῳ τὸ ὄναρ ·
„ ἐγὼ κύριος ὁ θεὸς Ἀβραὰμ τοῦ πατρός σου καὶ ὁ θεὸς Ἰσαάκ 0 ·
μὴ φοβοῦ “  Gen .
ὁ χρησμὸς οὗτος τὸ τέρμα τῆς ἀσκητικῆς ψυχῆς καὶ βεβαιότατον ἔρεισμα ἦν , ὃς αὐτὴν ἀνεδίδασκεν , ὅτι ὁ τῶν ὅλων κύριος καὶ θεὸς ἀμφότερα ταῦτα τοῦ γένους ἐστὶν αὐτῷ , πατέρων καὶ πάππων ἐπιγραφεὶς καὶ ἐπικληθεὶς ἑκάτερον , ἵνα τὸν αὐτὸν ὅ τε κόσμος ἅπας καὶ ὁ φιλάρετος ἔχῃ κλῆρον ·
ἐπεὶ καὶ λέλεκται 0 ·
„ κύριος αὐτὸς κλῆρος αὐτῷ “  Deut 0 .
μὴ νομίσῃς δὲ παρέργως τοῦ μὲν Ἀβραὰμ νυνὶ λέγεσθαι κύριον καὶ θεόν , τοῦ δὲ Ἰσαὰκ θεὸν αὐτὸ μόνον 0 1 .
ὁ μὲν γὰρ αὐτηκόου καὶ αὐτοδιδάκτου καὶ αὐτομαθοῦς φύσει περιγινομένης σύμβολον ἐπιστήμης ἐστίν , ὁ δὲ Ἀβραὰμ διδασκομένης 0 ·
καὶ τῷ μὲν αὐτόχθονι καὶ αὐθιγενεῖ συμβέβηκεν εἶναι , τῷ δὲ μετανάστῃ καὶ ἐπηλύτῳ 0 .